《杭山八景 其四 双衢嘶马》
宋代·章鉴

达邦大道两迢迢，金辔玲珑匹马骄。腰袅嘶风蹄蹀躞，骧腾掣电尾萧骚。

雄声已骋才人德，猛气尤思大将骁。凤臆龙髯谁可并，郭家狮子著先朝。

作者简介：隆兴府分宁人，字公秉。以别院省试及第。历任中书舍人、侍左郎官、签书枢密院事兼权参知政事、同知枢密院事等职。度宗咸淳十年，拜右丞相兼枢密使。次年二月，元兵逼近临安，托故逃遁。三年召还，罢相。寻坐庇护殿帅韩震事，被逐出京，放归田里。性清约，在朝号宽厚，士大夫目为“满朝欢”。有《杭山集》。